एक सय ५० भन्दा बढी देशमा ह्याकरको समूहले ‘वानाक्राइ’ नामक भाइरस रेनसमवेयर फैलाएका छन् । यो साइबर चोरीमार्फत यी देशका कम्पयुटर सिस्टममा आक्रमण भएको छ । साइवर हमलापछि जब मानिसले एकैपटक धेरैमात्रामा कम्प्युटर खोल्न थाल्छन् त्यसपछि आक्रमण झन् बढ्ने अनुमान गरिएको छ । ‘वानाक्राइ’ भाइरस केवल त्यस्ता कम्प्युटरहरुलाई आफ्नो शिकार बनाउँछ जो विन्डोज अपरेटिङ्ग सिस्टममा चल्छन् । यदि तपाईँ विन्डोज अपडेट गर्नुहुन्न तर, ईमेल चलाउनु हुन्छ भने तपाईँको कम्प्युटरलाई खतरा हुन सक्दछ । नेपालमा पनि यो भाइरस देखा परिसकेको विभिन्न अध्ययनले पुस्टि गरिसकेका छन् । साइबर चोरहरुका लागि रेनसमवेयर एक राम्रो हतियार हो । उनीहरुले यसलाई एक राम्रो पैसा कमाउने माध्यम बनाएका छन् । विदेशमा जस्तै नेपालमा पनि यो भाइरस फलन सक्नेतर्फ कसैले ध्यान दिएका छैनन् । अहिले नेपालका बैंकहरुमा विभिन्न नामका रेनसमवेयरहरुको बिगबिगी छ । तर, एकैपटक सबै क्षेत्रलाई लक्षित गरी आउने े ‘वानाक्राइ’ जस्ता रेनसमवेयर भाइरसबारे अवगत हुन जरुरी छ । यदि तत्काल यो अवस्था आउन नसके आगामी दिनमा भर्चुअल करेन्सी बिटक्वायनको माध्यमबाट अपराधीलाई रकम बुझाउनु पर्ने अवस्था आउछ ।
